cyanic-selkie/wikianc huggingface dataset:
Sheila Bromley
Sheila Bromley (31 Oktober 1907 – 23 Julie 2003) was 'n Amerikaanse aktrise. Sy was bekend vir haar rolle in die rolprente The Prescott Kid (1934), Death Goes North (1939), ''Torchy Blane.. Playing with Dynamite (1939), en Calling Philo Vance'' (1940).
813
Die jaar 813 was 'n gewone jaar wat volgens die Gregoriaanse kalender op 'n Dinsdag begin het. Dit was die 13de jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Hernandiaceae
Hernandiaceae is 'n boom-familie wat hoort tot die orde Laurales. Daar is 35 spesies wat wêreldwyd tot die familie hoort waarvan slegs een in Suid-Afrika voorkom en die spesie is 'n boom.
Subspesie
'n Subspesie is in die biologiese sistematiek die taksonomiese rang net onder spesie. In plantkunde word subspesies verder verdeel in variëteite en vorms terwyl dit in dierkunde en bakteriologie die laagste rang is. Dit stel taksonomiese 'n sekondêre kategorie wat slegs gebruik word indien nodig. Dit kan beskou word as die versameling fenotipies van soortgelyke bevolkings van 'n spesie, wat 'n geografiese deelgebied van die verspreidingsgebied van die spesie bewoon, en dit taksonomies van ander bevolkings in die spesie onderskei.
'n Subspesie van 'n dier wat dieselfde naam het as die spesie, word die nominaat of nominaatsubspesie genoem. Die nominaat is herkenbaar aan die herhaling van die spesienaam. So is Coloeus monedula monedula die nominaatsubspesie van die kerkkraai (Coloeus monedula).
Voorbeeld
Die verskil tussen spesie en subspesie kan geïllustreer word deur die verskillende Sebraspesies en subspesies te beskou:
Gonopodium
'n Gonopodium of kopulasievin is 'n gespesialiseerde anale vin wat by mannetjies van verskeie soorte levendbarende visse in die families Anablepidae en Poeciliidae voorkom.
Die gonopodium is beweeglik en word vir paring gebruik. Die 3de, 4de en 5de straal van die vin is tot 'n buis saamgevoeg, waardeur die hom (vissperma) geëjakuleer word.
Kolstert-muskietvis
Habitat
Die vis vreet klein water insekte en ongewerweldes maar is minder aggressief as die muskietvis. Tot 50 kleintjies word op 'n slag gebore; die vis is ovivivipaar.
NG gemeente Dutoitspan
duimnael|links|Die [[NG gemeente Diamantveld het in 1955 van Dutoitspan afgestig.]]
Ds. Perold se bediening
Binne vier maande ná die vertrek van ds. Abraham Kriel, het Dutoitspan verneem dat prop. Perold, tydelike hulpprediker op Oudtshoorn, die beroep na Dutoitspan aangeneem het. Op Vrydagoggend 30 Junie 1893, was ’n groot aantal gemeentelede op die Beaconsfield-stasie om die jong leraar en sy eggenote te verwelkom. Alles in die natuur was nat en mooi, want dit het die vorige aand baie gereën. Ná die gebruiklike bekendstelling is almal na die Mission Hall. Ds. J.D. Kestell, die konsulent, het daar 'n gebed gedoen en daarna 'n kort welkomswoord tot hulle gerig. Namens die kerkraad het die skriba toe 'n adres aan hulle voorgelees. Die gemeentelike verwelkoming het die Vrydagaand in die Beaconsfieldstadsaal plaasgevind. Op die "tea meeting," te midde van die gemeente, vriende, ds. J.D. Kestell en ander besoekende predikante het die burgemeester, namens die plaaslike stadsraad, ds. en mev. Perold baie hartlik verwelkom. 'n Aantal dames het gesorg vir 'n paar lieflike musieknommers.
Behalwe sy gewone gemeentelike werk wat hy met toewyding verrig het, is die volgende belangrike besluite deur die kerkraad geneem is: In die toekoms sou daar twee tafels met die Nagmaalsviering wees, een vir dames. Verder sou daar in die vervolg twee maal per jaar katkisasie en aanneming gehou word; eenmaal elke ses weke sou hy 'n diens op Duplooysburg gaan hou; en een diens per maand, op 'n Sondagaand, sou in Engels gehou word. Verder is daar herstelwerk aan die pastorie goedgekeur; drinkwatertenks is voorsien; die preekstoel sou verander word en 'n nuwe musiekinstrument is uit Europa bestel. Die publieke skool, onder die bekwame leiding van die skoolhoof, mnr. R. Keating en sy vier assistente, is nog in die skoolgebou van die kerkraad gehuisves. Die leraar en sy kerkraad het opregte belangstelling in die vordering van die leerlinge getoon en jaarliks die is deur 15 onderwysers onderrig. Ook die twee jongeliede-verenigings in Dutoitspan en Duplooysburg het nog die belangstelling van die jong mense geprikkel.
Poenskop
Habitat
Die vis kom voor by rotsriwwe in water wat 2 tot 100 m diep is en die onvolwasse visse verkies vlak riwwe en alge beddings. Die vis groei stadig; 'n spesie van 1,1 m se geskatte ouderdom is ongeveer 45 jaar. Dit is 'n gewilde sportvis wat 'n uitdaging bied aan die hengelaar. Groot volwasse visse is uiters skaars.
Geena Davis
Geena Davis (gebore 21 Januarie 1956) is 'n Amerikaanse aktrise en vervaardiger. Sy is bekend vir haar rolle in die rolprente The Fly (1986), Thelma & Louise (1991), The Long Kiss Goodnight (1996), en Stuart Little (1999).
Hillary Brooke
Hillary Brooke (8 September 1914 – 25 Mei 1999) was 'n Amerikaanse aktrise. Sy was bekend vir haar rolle in die rolprente Jane Eyre (1943), The Woman in Green (1945), Abbott and Costello Meet Captain Kidd (1952), en The Man Who Knew Too Much (1956).
Piet Byleveld
Lewensloop
Byleveld het hoofopskrifte gehaal toe hy die sewejarige Sheldean se moordenaar vasgetrek het. Sheldean het op 18 Februarie 2007 verdwyn nadat sy en ’n maatjie saam met Andrew Jordaan van ’n park in die omgewing na ’n kommune in Pretoria Tuine teruggekeer het. Jordaan is in 2008 lewenslank vir die moord gevonnis. Hy het 'n plakboek oor Byleveld besit en is in 2012 in die gevangenis doodgeslaan.
Pous Bonifatius IX
Bonifatius IX (Latyn: Bonifatius IX; gebore Pietro Tomacelli, c. 1350 – 1 Oktober 1404) was die 203de pous van die Rooms-Katolieke Kerk van 1389 tot 1404 en die tweede Romeinse pous gedurende die Westerse Skisma. Die Teenpous Clemens VII was pous in Avignon gedurende sy pontifikaat.
Opera (webblaaier)
Opera is 'n webblaaier en internet-suite wat ontwikkel is deur die Noorse maatskappy Opera Software. Die webblaaier bedien algemene Internet-verwante take soos die vertoon van webtuistes, stuur en ontvang van e-pos-boodskappe, die bestuur van kontakte, klets op IRC kliënte, die aflaai van lêers via die BitTorrent protokol en die lees van RSS web feeds. Opera is gratis vir persoonlike rekenaars en selfone.
821
Die jaar 821 was 'n gewone jaar wat volgens die Gregoriaanse kalender op 'n Vrydag begin het. Dit was die 21ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Baikonoer
Baikonoer is die tradisionele lanseersentrum (kosmodroom) van die Sowjetse en Russiese ruimtevaart in die steppe van Kasakstan.
Sydney Brenner
Werk
In 1996 stig hy Berkeley se Instituut vir Molekulêre Wetenskappe en word in 2000 'n Distinguished Research Professor aan die Salk-instituut vir Biologiese Studies. Hy verbind hom aan die Institute of Molecular and Cell Biology in Singapoer, die Okinawa Institute of Science and Technology, die Janelia Farm Research Campus en die Howard Hughes Medical Institute. Hy is ook lid van die Raad van Wetenskaplike Bestuur aan die The Scripps Research Institute. Brenner het vir jare lank artikels vir die tydskrif Current Biology geskryf.
Thomas Sowell
Thomas Sowell (gebore op 30 Junie 1930) is 'n Amerikaanse ekonoom, maatskaplike teoretikus en seniorgenoot aan Stanford-universiteit se Hoover-instituut.
Julie Davis
Julie Davis (* 1969) is 'n Amerikaanse regisseuse, aktrise, en skryfster. Sy is bekend vir haar rolle in die rolprente I Love You, Don't Touch Me! (1997), Amy's Orgasm (2001), Finding Bliss (2009), en The M Word (2014).
Stonewall Inn
Geskiedenis
Polisieklopjagte op gay kroeë was volop – sowat een keer per maand per kroeg. Baie kroeë het ekstra drank agter ’n geheime paneel of in ’n motor verder af in die straat gehou sodat sake soos normaal kon voortgaan as die polisie beslag op hul drank gelê het. Die bestuurders van die kroeë het gewoonlik vooraf van die klopjagte geweet danksy wenke van die polisie af, en die klopjagte het vroeg genoeg plaasgevind sodat sake daarna kon voortgaan.
Ná die onluste
duimnael|260px|Die terrein van die Stonewall Inn tydens die LGBT Pride-naweek in 2016, ’n dag nadat president Barack Obama die stigting van die Stonewall- nasionale monument aangekondig het en minder as twee weke ná die skietery in die Pulse-nagklub in Orlando.
Jean Brooks
Jean Brooks (23 Desember 1915 – 25 November 1963) was 'n Amerikaanse aktrise. Sy was bekend vir haar rolle in die rolprente The Falcon in Danger (1943), The Falcon and the Co-eds (1943), The Leopard Man (1943), en The Seventh Victim (1943).
Venda (tuisland)
Distrikte in 1991
Distrikte van die provinsie en bevolking met die 1991-sensus.
Veiligheidsmagte
Na die staatsgreep het Ramushwana Hoof van die VDF sowel as die Voorsitter van die Raad van Nasionale Eenheid geword. 'n Veiligheidswerkkomitee is gestig om die Veiligheidsraad te vervang. Die SEWOCOM het bestaan uit:
Jubaland
Jubaland was later die terrein van talle veldslae tydens die burgeroorlog. Aan die einde van 2006 het Islamitiese militante beheer oor die grootste deel van die streek verkry. Om besit van die gebied terug te eis, is 'n nuwe outonome administrasie genaamd Azanië in 2010 aangekondig en die volgende jaar geformaliseer. In 2013 is die Juba Tussentydse Administrasie amptelik gestig en erken. Dit is nou een van die vyf outonome administrasies in Somalië.
Vroeë Tye
Die streek het waarskynlik in antieke tye 'n rol in wêreldhandel deur sy hawens gespeel. Talle dorpe aan die Juba het minstens sedert die Middeleeue bestaan, soos Bardera of die hawe van Kismayo. Tot in die 17de eeu was die streek deel van die Sultanaat van Ajuuraan, het vanaf 1836 onder die invloed van die Sultanaat van Muskat gekom en is by die Sultanaat van Zanzibar gevoeg toe dit op 19 Oktober 1856 verdeel is.
Jubaland Staat van Somalië
Afgevaardigdes by 'n "staatskonferensie" in Kismayo op 2 April 2013 het 'n voorlopige grondwet vir Jubaland aanvaar. Op 15 Mei 2013 het 'n grondwetgewende vergadering Ahmed Mohamed Islam, bekend as "Madobe", as die nuwe president verkies. Hoewel Madobe, leier van die Ras Kamboni-milisie, suksesvol opgetree het teen militante wat na bewering met Al-Kaïda verbind is, is die voormalige krygsheer deur die regering in Mogadisjoe as ongewild beskou. Ure later het die voormalige oorlogdheer, Barre Hiirale, homself as die regmatige president van die streek verklaar, maar het min ondersteuning gevind behalwe die welwillendheid van die sentrale regering.
Gladiolus bojeri
Gladiolus bojeri is 'n meerjarige plant wat tot die genus Gladiolus behoort. Die plant is endemies aan Madagaskar.
Friedrich Rückert
Biografie
Van 1843 tot 1845 skryf hy die dramas Saul und David (1843), Herodes der Große ("Herodes die Grote") (1844), Kaiser Heinrich IV (1845) en Christofero Colombo (1845). Die werke is egter van 'n mindere gehalte as die waaraan hy sy plek as meester in die Duitse letterkunde te danke het. Ten tye van die Deense oorlog in 1864 het hy Ein Dutzend Kampflieder für Schleswig-Holstein ('n Dosyn vegliedere vir Sleeswyk-Holstein) geskryf, wat, alhoewel dit anoniem gepubliseer is, 'n groot indruk op die publiek gemaak het.
Letterkunde
'n Omvattende maar geensins volledige uitgawe van Rückert se digterlike werke het in 1868–1869 in 12 volumes verskyn. Daaropvolgende uitgawes is geredigeer deur L. Laistner (1896), C. Beyer (1896), G. Ellinger (1897). Kyk B. Fortlage, F. Rückert und seine Werke (1867); C. Beyer, Friedrich Rückert, ein biographisches Denkmal (1868), Neue Mitteilungen über Rückert (1873), en Nachgelassene Gedichte Rückerts und neue Beiträge zu dessen Leben und Schriften (1877); R. Boxberger, Rückert-Studien (1878); P. de Lagarde, Erinnerungen an F. Rückert (1886); F. Muncker, Friedrich Rückert (1890) en G. Voigt, Rückerts Gedankenlyrik (1891).
Suzuki Swift
Die Suzuki Swift se bemarking en vervaardiging het in 1985 begin as 'n herkentekening ("rebadge") van die Suzuki Cultus, 'n supermini (of subkompak) wat wêreldwyd vervaardig en bemark is oor drie geslagte en vier bakkonfigurasies: 'n driedeur-luikrug, vierdeur sedan, vyfdeur-luikrug en tweedeurafslaankap, en het die Suzuki G-enjinfamilie ingespan.
Cryptocarya
Cryptocarya is 'n genus van bladhoudende bome wat aan die lourier- en avokadopeerfamilie, Lauraceae behoort. Die genus omsluit meer as 350 spesies oor die Afrotropiese gebied, Indo-Maleisië en Australiese ekosones.
Suid-Afrikaanse spesies
Vir 'n volledige lys van die 357 Cryptocarya spesies sien Lys van Cryptocarya spesies.
Max Brod
Musiek
Brod se musiekkomposisies is, selfs in vergelyking met sy literêre uitset, relatief onbekend. Sy komposisies sluit liedere, klavierwerke en insidentele musiek vir sy toneelstukke in. Hy het sommige van Bedřich Smetana en Leoš Janáček se operas in Duits vertaal, en die eerste boek oor Janáček geskryf (aanvanklik in Tsjeggies in 1924 gepubliseer). Hy was in 1961 die skrywer van 'n studie oor Gustav Mahler getiteld Beispiel einer deutsch-jüdischen Symbiose. Max het orkestrasie gestudeer onder Alexander Uriah Boskovich.
Lys van monarge van Skotland
Huis van Alpin (848–1034)
* Getuienis van Eochaid se bewind is onduidelik; hy was dalk nooit koning nie of het saam met Giric regeer. Amlaíb is net bekend vanweë ’n verwysing na sy dood in 977, waar hy koning van Alba genoem word; dit is bekend dat Kenneth II in 972–973 steeds koning was en daarom moes Amlaíb die bewind tussen 973 en 977 oorgeneem het.
Wêreld Tafeltenniskampioenskap
Die Wêreld Tafeltenniskampioenskap word sedert 1926 gehou, en sedert 1957 tweejaarliks. Vyf individuele items, waaronder mans enkelspel, vroue-enkelspel, mans-dubbelspel, vroue-dubbelspel, en gemengde dubbelspel, word tans in onewe jare gehou. Die Wêreld Tafeltenniskampioenskap, wat mans- en vrouewedstryde insluit, was oorspronklik 'n aparte kompetisie in 2000. Die spankampioenskappe word in ewe jare gehou.
Lys van monarge van Skotland
Huis van Balliol (1292–1296)
Die dood van Margaret van Noorweë het ’n twee jaar lange tussenregering in Skotland ingelui weens ’n opvolgingskrisis. Die afstammelinge van William I was uitgesterf en daar was nie ’n duidelike erfgenaam volgens eerstegeboortereg nie. Dertien kandidate het na vore getree, onder andere John de Balliol, die agterkleinseun van William I se jonger broer David van Huntingdon, en Robert de Brus, lord van Annandale, David van Huntingdon se kleinseun. Die Skotte het Eduard I van Engeland gevra om oor ’n opvolger te beslis. Hy het dit gedoen, maar die Skotte gedwing om aan hom as opperleenheer trou te sweer. Eindelik is John de Balliol gekies; hy was ’n swak en onbekwame leier en is in 1296 gedwing om te abdikeer deur Eduard I, wat toe probeer het om Skotland by Engeland in te lyf.
Huis van Stuart (herstel) (1660–1707)
Met die herinstelling van die monargie het die Stuarts weer konings van Skotland geword. Tydens die bewind van Karel II is die Skotse parlement egter afgeskaf en is sy broer, Jakobus, aangestel as goewerneur van Skotland. Jakobus self het in 1685 koning James VII geword. Hy is egter drie jaar later weens sy Katolieke geloof uit Engeland verdryf. Sy dogter, Maria, en haar man, Willem van Oranje, is die troon aangebied. Hulle het saam regeer as Willem III en Maria II.
Kenneth Kaunda
Kenneth David Kaunda (28 April 1924, Chinsali – 17 Junie 2021, Lusaka) was van Zambië se onafhanklikwording in 1964 tot die einde van eenpartyregering in 1992 die land se president.
Breëblaarkweper
Die blare is glansend, fluweelagtig aan die bokant, groen tot ligbruin en dowwer aan die onderkant. Die boom se FSA-nommer is 113.
Aaron Klug
Beknopte biografie
Van 1986 tot 1996 was hy die direkteur van die Laboratorium van Molekulêre Biologie.
Swaarddraer
Trivia
Die vis is die eerste keer in 1974 in die natuur in Suid-Afrika opgemerk, vermoedelik afkomstig van visse wat uit akwariums vrygelaat is.
Swartnekswaan
Die swartnekswaan (Cygnus melanocoryphus) is 'n swaan wat inheems aan die suidelike helfte van Suid-Amerika is.
Rooikweper
Die rooikweper (Cryptocarya wyliei) is 'n klein boom wat in droë struikwoud groei, gewoonlik op sanderige grond en sandsteen-dagsome. Die boom kom voor vanaf Port St. Johns tot by Durban. Die blare is bo dof en blouerig onder en bedek met roeskleurige hare wat ook op die stingels en stele voorkom.
Craniella australis
Craniella australis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Nuwejaarsblom
Die nuwejaarsblom (Gladiolus cardinalis) is 'n plant wat endemies aan Suid-Afrika is. Dit kom in die Wes-Kaap voor. Op die SANBI-rooilys is dit as 'veilig' (LC) gelys.
Orde van Mapungubwe
Ontvangers
2016
Liechtenstein
Liechtenstein (Duits: [ˈlɪçtn̩ʃtaɪn], ), amptelik die Prinsdom Liechtenstein (Duits: Fürstentum Liechtenstein), is 'n klein onafhanklike staat en landingeslote land in Sentraal-Europa wat aan die regteroewer van die Ryn in die geografiese driehoek tussen die Oostenrykse deelstaat Vorarlberg in die ooste en die Switserse kantonne Graubünden en St. Gallen in die weste geleë is.
Geskiedenis
Op 23 Januarie 1719 is die graafskap Vaduz en die gebied van Schellenberg volgens 'n diploma van keiser Karel VI verenig. Die nuwe entiteit se politieke status is verhef tot dié van 'n Ryksvorstedom wat Liechtenstein genoem is. Die vorstedom het destyds 'n oorwegend landelike karakter gehad, met boeredorpe as sy enigste nedersettings. So is die vorstedom se administrasie voorlopig in die mees nabygeleë stad – Feldkirch in Vorarlberg – gevestig waar die vors 'n paleis, die Palais Liechtenstein, as sy regeringsetel laat bou het.
Bevolking
Ander belangrike groepe buitelanders is Italianers (3,3 persent), burgers van die voormalige Joego-Slawië (eweneens 3,3 persent), Turke (2,6 persent) en burgers van ander lande (4,8 persent).
Ekonomie
Die tweede belangrikste sektor van die Liechtensteinse ekonomie is finansiële dienste. Die plaaslike bankbedryf het saam met die vinnige industrialisering van die land ontwikkel, maar word deur buurlande verdag gemaak, as om by geldwassery betrokke te wees.
Media
Liechtenstein se televisiekanaal Landeskanal word as openbare uitsaaier deur die Pers- en Inligtingskantoor van Liechtenstein bedryf. Die enigste privaat uitsaaier is 1 FL TV.
Craniella azorica
Die spons behoort tot die genus Craniella en tot die familie Tetillidae. Die wetenskaplike naam van die spesie is die eerste keer geldig gepubliseer in 1913 deur Topsent.
Mentol
Biologiese eienskappe
Mentol se vermoë om koue-sensitiewe TRPM8 reseptore in die vel te stimuleer is verantwoordelik vir die bekende koel sensasie wat dit ontlok wanneer dit ingeasem of geëet word, of kontak maak met die vel. In hierdie sin is dit soortgelyk aan capsaïsiene, die chemiese stowwe wat verantwoordelik is vir die brandgevoel wat deur brandrissies ontlok word: hulle stimuleer die hittereseptore, ook sonder dat 'n verandering in temperatuur plaasvind.
Produksie
Soos by baie natuurlike produkte, is die vraag vir mentol baie groter as die aanbod wat uit natuurlike bronne gelewer kan word. In die geval van mentol is dit is ook interessant om daarop te let dat 'n vergelykende analise van die totale lewensikluskoste vanuit 'n volhoubaarheidsperspektief getoon het dat die produksie vanuit natuurlike bronne 'n hoër verbruik van fossielbrandstowwe verg, meer koolstofdioksied produseer, en meer impak op die omgewing het as enigeen van die twee vernaamste sintetiese produksiemetodes.
Dara Khosrowshahi
Dara Khosrowshahi (, ; gebore 28 Mei 1969) is 'n Irannees-Amerikaanse sakeman en die hoof uitvoerende beampte (HUB) van Uber. Khosrowshahi was voorheen HUB van Expedia Group, 'n maatskappy wat verskeie webwerwe besit wat reistariewe vergelyk. Hy dien ook op die raad van direkteure van BET.com, Hotels.com, en The New York Times Company.
Buitelandse betrekkinge van Mosambiek
Gedurende die 1970's en vroeë 1980's was die buitelandse beleid van Mosambiek onlosmaaklik gekoppel aan die stryd om minderheidregerings in Rhodesië en Suid-Afrika, sowel as die groot moondheid-kompetisie en die Koue Oorlog. Mosambiek se besluit om die Verenigde Nasies se sanksies teen Rhodesië af te dwing en die Rhodesiese guerilla's te ondersteun, het daartoe gelei dat Ian Smith se regime openlike en geheime aksies onderneem het om die land te destabiliseer. Alhoewel die regeringsverandering in Zimbabwe in 1980 hierdie bedreiging verwyder het, het die apartheidsregering in Suid-Afrika voortgegaan om die destabilisering van Mosambiek te finansier.
Craniella carteri
Die spons behoort tot die genus Craniella en tot die familie Tetillidae. Die wetenskaplike naam van die spesie is die eerste keer geldig gepubliseer in 1886 deur Sollas.
Greylingstad
Geskiedenis
In 1909 het die NG Kerk 'n nuwe gemeente sowat 5 km suid van die huidige dorp gestig en dit Greyingstad genoem na PJ Greyling, stiefseun van die Voortrekkerleier Piet Retief. Vier jaar later is nog 'n dorp op die plaas Willemsdal by die spoorweghalte uitgelê en Willemsdal genoem ter ere van die eienaar Willem Bezuidenhout. In 1914 is die oorspronklike Greylingstad ontruim en na Willemsdal verskuif wat ook tot Greylingstad herdoop is. 'n Nuwe spoorwegstasie is in 1960 gebou.
Gina Rodriguez
Gina Rodriguez (gebore 30 Julie 1984) is 'n Amerikaanse aktrise en vervaardiger. Sy is bekend vir haar rolle in die rolprente Filly Brown (2012), Deepwater Horizon (2016), en Annihilation (2018), en in die televisiereeks Jane the Virgin (2014).
Bronberrick
Bronberrick is 'n voorstad van Centurion, Suid-Afrika.
Sponsdier
Fisiologie
Sponse kan baie maklik ongeslagtelik voortplant omdat hul selle so ongespesialiseerd is. Hulle het ook 'n verbasende regenerasievermoë en enige deel van 'n spons kan vervang word nadat dit afgebreek het. Gedurende 'n eksperiment is 'n spons byvoorbeeld deur gaasdoek geforseer, en die individuele selle wat aan die ander kant uitgekom het, het weer in klein groepies bymekaargekom om 'n aantal nuwe individue te vorm. Varswatersponse en sommige seelewende spesies het 'n besondere metode van ongeslagtelike voortplanting ontwikkel.
Oorsig
’n Paar spesies plant voort deur knopvorming. Wanneer toestande versleg, soos wanneer dit kouer word, kan baie varswaterspesies en ’n paar seesoorte gemmule voortbring; dit is "oorlewingspeule" van onbepaalde selle wat rustend bly todat toestande verbeter. Daaruit kan hele nuwe sponse voortkom, of dit kan die skelette van hul ouers rekoloniseer.
Verstekwaarde
Rekenaartale
resultaat1 = my_funksie(1, 2, 3); resultaat2 = my_funksie(1, 2);
R332 (Suid-Afrika)
Die R332 is 'n streekspad wat deur die Baviaanskloof gaan. Die pad begin 10 km suid van Willowmore en eindig digby Humansdorp en is nie geteer nie. Die pad begin waar dit van die N9-nasionale pad afdraai. Hiervandaan gaan die pad suidoos en na ongeveer 48 km gaan dit oor die Nuwekloofpas in die Baviaanskloofberge. Nou draai die pad ooswaarts en volg die Baviaanskloofrivier. Na 'n verdere 42 km word die nedersetting Studtis bereik. Die Campbell-monument is net oos van Studtis. Nou gaan die pad deur Sandvlakte, Coleskeplaas en Cambria. Die pad gaan verby die Tjaart van der Walt-gedenknaald. Die pad neig nou meer suidooswaarts en dan net voor die R331 afdraai word by die afdraai na die Kougadam verbygery. Dan gaan die pad amper suidwaarts en sluit by die R330 aan net noord van Humansdorp. Die R330 bereik dan die N2-nasionale pad.
846
Die jaar 846 was 'n gewone jaar wat volgens die Gregoriaanse kalender op 'n Maandag begin het. Dit was die 46ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Peter Frampton
Peter Frampton (gebore 22 April 1950 in Beckenham, Londen) is 'n Engelse musikant.
Platoniese vaste liggaam
Wiskundige eienskappe
Elke platoniese liggaam het 'n duaalpoliëder Die duaal van enige liggaam is deur die aansluitings by die middelpunte van elke vlak met die middelpunte van ander vlakke gebou. Hieronder is dit bewys dat die duaal van die kubus die oktaëder is, en dat die duaal van die oktaëder die kubus is. Op dieselfde wyse is die duaal van die dodekaëder die ikosaëder en anders om. Die duaal van die tetraëder is die tetraëder self.
Phyllis Latour
Vroeë lewe
Latour se vader Philippe was 'n Franse dokter wat getroud was met Louise, 'n Britse burger wat in Suid-Afrika woonagtig was, waar Phyllis in April 1921 gebore is. Haar pa is drie maande later in Frans-Ekwatoriaal-Afrika oorlede. Haar moeder het drie jaar later weer in die huwelik getree. Haar stiefpa was 'n renjaer en sou ook sy nuwe vrou aanmoedig om met sy motors te jaag. Tydens een so 'n wedren het haar ma se motor onklaar geraak en sterf sy toe die motor teen 'n versperring vasry. Latour het daarna by haar vader se neef in Frans-Ekwatoriaal-Afrika gaan woon. Sy het later teruggekeer na Suid-Afrika.
Hermanstad
Hermanstad is 'n voorstad van Pretoria, Suid-Afrika.
Muhammad Ali
Beknopte biografie
Ali is as Cassius Marcellus Clay Jr. gebore in Louisville, Kentucky. Hy is na sy vader genoem, wat weer na die 19de eeuse anti-slawerny-aktivis en politikus, Cassius Marcellus Clay, genoem is. Ali het sy naam verander ná hy in 1964 by die Nasie van Islam aangesluit het. In 1975 is hy tot Soenni Islam bekeer en daarna tot Soefi Islam.
Die Metamorfose
Interpretasie
In 1999 wys Gerhard Rieck daarop dat Gregor en sy suster Grete 'n paar vorm, wat tipies is vir baie van Kafka se tekste: Dit bestaan uit 'n passiewe, taamlik ingetoë persoon en 'n meer aktiewe en besliste persoon. Die verskyning van figure met sulke bykans onversoenbare persoonlikhede wat in Kafka se werke pare vorm is reeds aanwesig in sy kortverhaal "Beskrywing van 'n Stryd" (bv. die verteller/jong man en sy "kennismaking"). Hulle verskyn ook in "Die Vonnis" (Georg en sy vriend in Rusland), in al drie sy romans (bv. Robinson en Delamarche in "Amerika") sowel as in kortverhale soos "A Country Doctor" en "A Hunger Artist". Rieck beskou hierdie pare as dele van een enkele persoon (vandaar die ooreenkoms tussen die name Gregor en Grete), en uiteindelik as die twee bepalende komponente van die outeur se persoonlikheid. Rieck sien nie slegs in Kafka se lewe nie, maar ook in sy oeuvre, die beskrywing van 'n geveg tussen hierdie twee dele.
Volgens Peter-André Alt (2005) word die figuur van die ongedierte 'n drastiese uitdrukking van Gregor Samsa se ontheemde bestaan. Hy is verminder tot iemand wat slegs sy professionele verantwoordelikhede kan uitvoer, wat gretig is om sy vooruitgang te bewerkstellig, en bevrees is oor foute met sy werk; sy karakter is 'n kreatuur van die funksionalistiese beroepslewe.
Volker Drüke (2013) is van mening dat die deurslaggewende metamorfose in die verhaal dié van Grete is. Sy is die karakter waarop die titel gerig is. Die metamorfose van Gregor word gevolg deur sy uiteindelike verswakking en sterfte. Grete daarenteen verouder as gevolg van die nuwe gesinsomstandighede en die verantwoordelikheid wat sy aanvaar. Uiteindelik - na die dood van haar broer - sien die ouers ook dat hul dogter, "wat die heeltyd meer lewendig geraak het, [...] in 'n pragtige en wulpse jong vrou verander het", en wil hulle 'n metgesel vir haar wil soek. Vanuit hierdie standpunt is die oorgang van Grete, haar metamorfose van 'n meisie na 'n vrou, die subteks van die verhaal.
Eksterne skakels
Verwante aangeleenthede
Ierse nasionale krieketspan
Aansluiting by die IKR
Ierland het in 1993, een jaar vroeër as Skotland, by die IKR as ’n assosiaatlid aangesluit. Vervolgens kon Ierland aan die krieketwêreldbekerkwalifisering deelneem. Hul eerste deelname was in 1994 by die IKR-trofee, waartydens hulle in die sewende plek geëindig het. Drie jaar later het hulle tydens die toernooi tot die halfeindstryd gevorder, maar die uitspeelwedstryd om die derde plek teen Skotland verloor, en sodoende versuim om vir die Krieketwêreldbeker 1999 te kwalifiseer. Tydens die 2001-toernooi het Ierland agtste geëindig.
Met die invoering van die Interkontinentale beker in 2004 het Ierland ’n kans gekry om gereeld eersterangse krieket te spel. Nadat hulle versuim het om tydens die 2004-toernooi vanaf die groepfase te vorder, het Ierland in Oktober 2005 sy eerste bekertitel met ’n oorwinning van ses paaltjies teen Kenia ingepalm. Tydens die IKR-trofee in 2005, wat in Ierland aangebied is – die groepfase in Belfast, Noord-Ierland, en die uitklopfase in Dublin, Republiek Ierland – het die Iere die eindstryd gehaal, maar teen Skotland verloor. Nadat Ierland as naaswenner geëindig het, het hulle hul plek by die Krieketwêreldbeker 2007 bespreek, maar ook ’n bykomende $500 000 oor die volgende vier jaar van die IKR ontvang om die ontwikkeling van Ierse krieket aan te moedig. Hulle het ook amptelike EDI-status tot in 2009 verkry.
Cecilia Postma
Haar man is onverwags op 4 Oktober 1919 oorlede op dieselfde dag dat sy kerkraad op sy versoek besluit het om by die meerdere vergadering aan te beveel dat hy, weens afnemende kragte, geëmeriteer word.
Planetologie
Planetologie het waarnemings- en teoretiese takke wat met mekaar verband hou. Waarnemingsnavorsing kan ’n kombinasie insluit van ruimteverkenning, veral met robottuie, sendings wat afstandswaarneming behels en eksperimentele werk in laboratoriums op die Aarde. Die teoretiese komponent sluit rekenaarsimilasies en wiskundige modelbou in.
Oorlogsvlag
'n Oorlogsvlag (of militêre vlag) is 'n gewysigde weergawe van 'n nasionale vlag wat deur die militêre mag van 'n land gebruik word. (Die seevaartkundige gelyke is 'n vlootvaandel.) Onder hierdie streng omskrywing van die term is daar min lande wat tans 'n oorlogsvlag het en die meeste verkies om die staatsvlag of die standaard nasionale vlag vir die doel van 'n oorlogsvlag te gebruik.
Lucile Browne
Lucile Browne (18 Maart 1907 – 10 Mei 1976) was 'n Amerikaanse aktrise. Sy was bekend vir haar rolle in die rolprente Danger Island (1931), The Last of the Mohicans (1932), The Mystery Squadron (1933), en Cheyenne Rides Again (1937).
Craniella insidiosa
Craniella insidiosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Skeerbekmuis
Skeerbekmuise is baie klein en lei gevolglik 'n ongewone lewe; hulle hou byvoorbeeld in spasies tussen stompe, onder dooie blare en in smal krakies tussen rotse. Dit veroorsaak dat skeerbekmuise selde gesien word, selfs in gebiede waar hulle algemeen voorkom. Die dieet van skeerbekmuise bestaan hoofsaaklik uit insekte en wurms, maar hulle kan ook pasgebore muise of vissies eet. Hulle vang die prooi met hul bekke en dit word vinnig met die gedugte gebit in stukkies gebyt en dan ingesluk.
Hulle kan in die dag sowel as die nag aktief wees, maar daar is reëlmatige ruspose tussen die periodes van intense aktiwiteit. Hulle maak ook nie 'n winterslaap deur nie. Die diere het dus groot hoeveelhede kos nodig omdat hulle so aktief is. In vergelyking met die volume het hulle 'n groot liggaamsoppervlakte en dit veroorsaak dat die diere baie liggaamshitte deur uitstraling verloor. Skeerbekmuise het 'n besonder hoë metaboliese tempo en hulle kan binne 'n dag van honger doodgaan as hulle nie kos kry nie.
Ton
'n Metrieke ton is 'n massa van 1000 kilogram (103 kg). Die ton is nie 'n standaard SI-eenheid nie, die korrekte (maar weinig gebruikte) benaming is megagram.
Holtedier
Holtediere, of Scyphozoa, is ’n klas van uitsluitlik seediere van die filum Cnidaria. Hulle word soms "die ware jellievisse" genoem. Die naam Scyphozoa kom van die Griekse woord σκύφος skyphos, ’n soort drinkbeker, en verwys na die ronde vorm van die organisme.
Indeling
Daarbenewens kan hulle nie dieper as sowat 36 m lewe nie omdat hulle genoeg lig nodig het vir die wiere wat in simbiose saam met hulle lewe. Hoewel die korale vleisetend is, is die teenwoordigheid van die simbiotiese wiere klaarblyklik noodsaaklik vir die goeie gesondheid van die koraalkolonies.
Biologie
Die meeste Scyphozoa-spesies het twee lewensfases, insluitende die medusa- of jellievisvorm, wat veral in die warmer maande opmerklik is, asook ’n langer, onopvallende poliepvorm wat elke seisoen nuwe medusas tot gevolg het. Die meeste van die groot, opvallende en dikwels kleurryke jellievisse wat oor die wêreld heen in kuswaters aangetref word, is Scyphozoa.
duimnael|180px|links|Cephea cephea. Hul breedte wissel gewoonlik van 2 tot 40 cm, maar die grootste spesie, Cyanea capillata, kan tot 2 m breed word. Die meeste kom in die oseane voor; hulle word glad nie in varswater of op land aangetref nie.
As medusas eet hulle ’n verskeidenheid skaaldiere en visse, wat hulle vang met hul brand- of netelselle. Die netelselle kom oral aan die tentakels, of vangarms, voor wat aan die onderkant van die koepelvorm uithang, asook aan die vier of agt orale arms wat van die sentrale mondopening afhang. Sommige spesies is egter filtervoeders wat hul tentakels gebruik om plankton uit die water te sif.
Belvidere Holy Trinity-kerk
Belvidere, op die westelike oewer van die Knysna-strandmeer, 'n woonbuurt vir gegoedes van die dorp Knysna, is bekend vanweë sy besonderse Holy Trinity-kerk. Hierdie Anglikaanse kerkie is 'n nasionale gedenkwaardigheid en is saam met die mooi omgewing van besonderse toeristiese belang. Die kerkie en sy pastorie is nie beskadig in die brand wat op 7 Junie 2017 'n deel van Knysna en omgewing in puin gelê het nie.
Predikante
Canon A.B Le Sueur - 1949 - 1970
Chipata
Die dorp is die eindpunt van Zambië se Great East Road en geleë op 'n belangrike roete vir vragmotorbestuurders wat goedere na en van Malawi vervoer. Buiten die goeie padverbinding, het Chipata ook 'n lughawe, vanwaar Zambian Airways na Lusaka vlieg, en beskik oor sy eie gholfbaan.
Kaapse luiperd
Die Kaapse luiperd (voorheen Panthera pardus melanotica, word tans nie erken nie, soms verkeerdelik geklassifiseer Leopardi capensis ), voorheen bekend as die bergtier of tier,    word beskou as die hoofroofdier van die Fynbosstreek. Daar bestaan nogal heelwat gesprekvoering oor die aantal subspesies van die luiperd. Die Kaapse luiperd is 'n subspesie van die luiperd (Panthera pardus) "in wording": navorsing word nog gedoen om vas te stel of hierdie luiperd inderdaad voldoende geneties verskil om as 'n subspesie verklaar te word. Die Kaapse luiperd is baie kleiner as die gemiddelde Afrikaluiperd en daar is nie baie van hom oor nie. As hierdie luiperd die subspesiestatus sou kry is die afdwing van beter beskerming moontlik. Nou is dit lastig omdat hierdie luiperd vandag slegs as nog 'n 'gewone' luiperd beskou word en dus (nog) nie bedreig genoeg geag word vir enige daadwerklike aandag nie.
Klassifiseringgeskiedenis
1939: Felis leopardus var. melanotica (Kaapse luiperd) is ook opgeneem in A checklist of African Mammals van Glover Morrill Allen en verwys spesifiek na die eksemplare van die heuwels 40 myl vanaf Grahamstad, maar ook die Kaap die Goeie Hoop.
Daghregister
Op Sondag, die 2de Mei 1655, skryf Jan van Riebeeck in sy dagboek dat twee luiperds daardie nag ses van hul Hollandse skape in die stal doodgebyt het, in die teenwoordigheid van die twee persone wat daar gewaak het. Daar is verskeie gate deur die stal se sooimuur (wat omtrent twee voet dik was) gebreek, waardeur hulle uitgekom het, sonder dat die wagters hulle kon keer. Die aand het die luiperds ook by die hoenderhok ingebreek en die Kompanjie se enigste 3 ganse wat hul oorgehad het die nek afgebyt. Die persoon wat hul probeer uitjaag het is erg in die arm gebyt. Van Riebeeck vermoed dat hierdie wilde gediertes hulle meermaal in die reëntyd gaan begin kwel.
Teen 17 Junie 1656 was die koloniste nou al dik oor die Kompanjie se veeverliese deur roofdiere. Die probleem is opgelos deur 'n beloning uit te loof: ''voor een leeuw die gevangen off geschoten wordt 6, een tijger off wolff 4, ende een lupert 3 ra. van 8en, sijnde den wiltschut voor eerst betaelt 2 cannen Spaense wijn, 3 lb. tabacq ende 2 realen van 8en.''
Beschryvinge van de Kaap der Goede Hoope
François Valentijn teken in Deel II die inheemse Khoi-benaming vir die Kaapse luiperd (tijger) aan: Tquassouw, of Tkuussomo. In 'n voetnota van R. Raven-Hart word gestel die uitspraak is blykbaar onvas, want in Griekwa is dit xoasao-b, en in Nama: /garu-b.
Madison De La Garza
Madison De La Garza (gebore 28 Desember 2001) is 'n Amerikaanse aktrise en skryfster. Sy is bekend vir haar rolle in die televisiereekse Desperate Housewives (2004), Good Luck Charlie (2010), en Bad Teacher (2014).
Albanië
Albanië (Albanees: Shqipëri/Shqipëria), amptelik die Republiek Albanië (Republika e Shqipërisë, [ɾɛpuˈblika ɛ ʃcipəˈɾiːsə]), is 'n bergagtige republiek in Suidoos-Europa aan die weste van die Balkanskiereiland. Dit grens aan die Adriatiese en die Ioniese See, asook aan Griekeland, Noord-Masedonië, Montenegro en Serwië/Kosovo. Tirana (of Tirene) is die hoofstad en grootste stad van die land.
Ekonomie
Albanië maak tans nog 'n moeilike oorgangsproses van 'n sosialistiese planekonomie na 'n ope en vrye moderne markekonomie deur. Ná die krisisjare in die 1990's het die Albanese ekonomie op baie gebiede vordering gemaak. So is talle staatsondernemings intussen geprivatiseer, die regtelike raamwerk uitgebou, die inflasiekoers op 'n lae vlak gestabiliseer, werkloosheid verminder, terwyl die bruto binnelandse produk en die gemiddelde maandelikse salaris gegroei het.
Oncorhynchus
Spesie
Die volgende spesie is deel van die genus en kom in Suid-Afrika voor:
Winston Mankunku Ngozi
Loopbaan
Ngozi het in 1968 Yakhal' Inkomo saam met Early Mabuza, Agrippa Magwaza, Lionel Pillay en Abdullah Ibrahim opgeneem, waarvoor hy die Castle Lager-prys "Jazz Musician of the Year" vir 1968 gewen het.
Dood
Ngozi het ná 'n lang stryd met siekte op 13 Oktober 2009 gesterf.
Alexander Wurz
Loopbaan
Soos die meeste Formule Een-jaers, het Wurz se motorsportloopbaan met karting begin. In 1991 het Wurz in Formula Ford meegeding. In 1993 skakel hy oor na die Duitse Formule Drie Kampioenskap. Vanaf 1996 het Wurz 'n Opel Calibra bestuur vir die Joest Racing-toermotorspan in die DTM. In 1996 het Wurz, saam met Davy Jones en Manuel Reuter, die Le Mans 24-uur gewen en sodoende die jongste wenner ooit van die 24-uurwedren geword, 'n rekord wat hy nog steeds hou.
Formule Een
In 2002 word hy byna bevorder as renjaer vir McLaren om Mika Häkkinen te vervang, maar hy bly as toetsjaer nadat Kimi Räikkönen oorgeneem het.
Paaltjiewagter
Die paaltjiewagter is 'n spesialisveldwerker van die boul- en veldwerkspan wat direk agter die paaltjies plek inneem, en is die enigste speler wat verantwoordelik is om ál die balle wat geboul word af te keer (of te vang) indien die kolwer nie 'n hou met die kolf kon/wou uitvoer nie.
Mundaring
Die naam wat deur die Australiese inboorlinge aan die gebied gegee het, 'Mindah-lung' beteken  ' n hoë plek en is verengels na 'Mundaring'.
Transgender
Die teenoorgestelde van transgender is cisgender, iemand wie se gender-identifikasie ooreenstem met sy of haar biologiese geslag.
Evolusie van die term
Die term "trans man" verwys na ’n vrou wat ’n man geword het en "trans vrou" na ’n man wat ’n vrou geword het. Gesondheids- en koerantstylboeke en LGBT-groepe beveel aan dat mense die name en voornaamwoorde gebruik wat deur ’n betrokke persoon verkies word, insluitende huidige verwysings na die transgender persoon se verlede. Sommige meen ook "transgender" moet net as ’n byvoeglike naamwoord gebruik word en nie as ’n selfstandige naamwoord nie, byvoorbeeld "Max is transgender" of "Max is ’n transgender man", nie "Max is ’n transgender" nie; ook moet "getransgenderde" vermy word.
Christina Krüger
Huwelikslewe
Ná die oorlog, waartydens haar broertjie in die Bethulie-kamp oorlede is, is sy, haar moeder en sussie terug plaas toe om daar te sorg tot haar vader en ouer broer uit krygsgevangenskap uit Ceylon terugkeer. Die Driejarige Oorlog het haar skoolloopbaan beëindig. In November 1905 het sy in die huwelik getree met ds. G.H.J. Krüger, toe nog leraar van die kombinasie Gereformeerde kerk Barkly-Oos. Hulle sou eindelik langer as 41 jaar getroud wees. Vier van hul kinders het nog geleef ten tye van haar dood, drie seuns en ’n dogter. In Oktober 1948 is haar man weer getroud, met die weduwee Aletta Buys van Barkly-Oos, wat hom oorleef het.
Salmoniformes
Salmonidae is die enigste familie wat hoort tot die orde.
Slinger (vis)
Voorkoms
Die vis is roserig of pienk van kleur met 'n blou strepie onder elke oog. Dit kan tot 40 cm lank word en weeg dan 4 kg.
Astrofotografie
thumb|250px|’n Foto van die [[Jagter se Belt, wat saamgestel is uit gedigitaliseerde swart-wit fotoplate wat deur rooi en blou filters afgeneem is, met ’n rekenaargesintetiseerde groen kanaal. Die plate is tussen 1987 en 1991 met behulp van die Samuel Oschin-teleskoop geneem.]]
Begonia
Eienskappe
Begonias word in drie hoofgroepe verdeel volgens hul wortelstelsel: wortelknol-, veselwortel- en wortelstok-plante. Hulle is eenslagtig en die manlike en vroulike blomme kom apart aan dieselfde plant voor; die manlike blom het verskeie meeldrade en die vroulike blom ’n groot onderstandige vrugbeginsel en twee tot vier vertakte en verdraaide stampers.
Mathilde Brundage
Mathilde Brundage (22 September 1859 – 6 Mei 1939) was 'n Amerikaanse aktrise. Sy was bekend vir haar rolle in die rolprente Dr. Rameau (1915), A Woman's Resurrection (1915), Raffles, the Amateur Cracksman (1917), en My Boy (1921).
Die Hoewes
Die Hoewes is 'n voorstad van Centurion, Suid-Afrika.
Craniella neocaledoniae
Die spons behoort tot die genus Craniella en tot die familie Tetillidae. Die wetenskaplike naam van die spesie is die eerste keer geldig gepubliseer in 1983 deur Lévi & Lévi.
865
Die jaar 865 was 'n gewone jaar wat volgens die Gregoriaanse kalender op 'n Donderdag begin het. Dit was die 65ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Yahya Jammeh
Ballingskap
In Desember 2016 het hy egter 'n nuwe verkiesing verloor. Aanvanklik het hy sy aftog erken, maar later het hy geweier om die mag oor te dra. Op 20 Januarie is die nuwe president Barrow in die Gambiese ambassade in Senegal beëdig en het Ecowas-magte Gambië binnegeval. Yahya is toe ná onderhandelings in ballingskap gedwing. Sy opvolger Barrow het gemeld dat hy die staatskoffers leeg agtergelaat het.
Orkney Snork Nie
Rolprente
Twee vollengte rolprente het ook die lig gesien:
Mekka
Die pelgrimstog en die Kaäba
Die Kaäba is ’n vierkantige ruimte van 15 x 10 x 12 m binne die moskee met geen vensters nie en slegs een ingang. In die oostelike muur is die sogenaamde Swart Steen ingebou, wat heelwaarskynlik ’n meteoriet is. Die Kaäba is bedek met 'n swart kleed, die Kiswa, waarop tekste uit die Koran geborduur is. Die kleed word jaarliks vervang.
Craniella polyura
Die spons behoort tot die genus Craniella en tot die familie Tetillidae. Die wetenskaplike naam van die spesie is die eerste keer geldig gepubliseer in 1870 deur Schmidt.
Sakemodel
Voorbeelde
In die vroeë geskiedenis van sakemodelle is daar gewoonlik net onderskei tussen byvoorbeeld 'n bakstene-en-sement-model of e-handelmodel. Dit beskryf egter net een aspek van die besigheid (veral die inkomstemodel). Daarom konsentreer nuwe geskrifte oor sakemodelle eerder op die beskrywing van 'n sakemodel as 'n geheel, in plaas van op net die sigbaarste aspekte.
Verwante konsepte
Die handelsmerk is 'n gevolg van die sake-model en het 'n simbiotiese verhouding daarmee, omdat die sakemodel die handelsmerk se belofte bepaal, en die handelsmerk se waarde word 'n funksie van die model. Die sukses hiervan berus op geïntegreerde bemarking.
Ster van Betlehem
Probleme
Blomme en blare wat verrot, dui op te nat toestande. Rypskade kan die blare se rande laat swart word. Rooimyt kan ook voorkom.
Craniella prosperiaradix
Die spons behoort tot die genus Craniella en tot die familie Tetillidae. Die wetenskaplike naam van die spesie is die eerste keer geldig gepubliseer in 1989 deur Tanita & Hoshino.
Vermaak
Hofvermaak
Hofvermaak het dikwels beweeg van 'n verbinding met die hof na meer algemene gebruik onder gewone mense. Dit was die geval met gemaskerde dansdramas in Korea, wat ontstaan het in samewerking met die sjamane-rituele van die dorp en uiteindelik grotendeels 'n vermaaklikheidsvorm vir gewone mense geword het. Naattse dansers in die Mughal-ryk het in Indiese howe en paleise opgetree. 'n Ander evolusie, soortgelyk aan dié van hoflike vermaak tot algemene praktyk, was die oorgang van godsdienstige ritueel na sekulêre vermaak, soos wat tydens die Goryeo-dinastie met die Narye-fees gebeur het. Oorspronklik was dit uitsluitlik godsdienstig of ritueel en later is 'n sekulêre komponent bygevoeg. Voormalige hoflike vermaak, soos grappies, is ook gereeld in kinderspeletjies herleef.
Teater
Verwagtinge oor die opvoering en hul betrokkenheid daarmee het mettertyd verander. In Engeland, het die vooroordeel teenoor aktrises in die 18de eeu verdwyn en in Europa, oor die algemeen, het teaterbywoning 'n meer respekvolle tydverdryf in die middelklas geword in die laat 19de en vroeë 20ste eeu, toe die verskeidenheid gewilde vermaak toegeneem het. Operetta- en musieksale het beskikbaar geword en nuwe dramateaters soos die Moskou-kunsteater en die Suvorin-teater in Rusland is geopen. Terselfdertyd het kommersiële koerante se toegewyde kolomme vir teaterproduksies en resensies begin bydra tot die vestiging van vermaak en het algemene gesprekke oor kuns en kultuur ontlok. Gehore het begin om kreatiewe uitvoerings te waardeer, om die prominente sterre te bewonder en om vermaak al hoe meer genotvol te vind. Vaudeville en musieksale, wat in hierdie tyd gewild was in die Verenigde State van Amerika, Engeland, Kanada, Australië en Nieu-Seeland, is almal uiteindelik vervang.
Dans
Die verskillende vorme van dans sorg vir vermaak vir alle ouderdomsgroepe en kulture. Dans kan 'n ernstige tone inneem, soos wanneer dit gebruik word om die geskiedenis van 'n kultuur of belangrike verhale uit te druk; dit kan uitlokkend wees; of dit kan komiese verligting bring. Aangesien dit baie vorme van vermaak kombineer: musiek, beweging, storievertelling en teater bied dit 'n goeie voorbeeld van die verskillende maniere waarop hierdie vorme gekombineer kan word om vermaak vir verskillende doeleindes en gehore te skep.
Diere
Baie wedstryde tussen diere word nou as sport beskou: perdewedrenne word byvoorbeeld as 'n sport en 'n belangrike bron van vermaak beskou. Die ekonomiese impak daarvan beteken dat dit ook as 'n wêreldwye industrie beskou word, waarin perde noukeurig oor die hele wêreld vervoer word om aan wedrenne deel te neem. In Australië is die perdewedren op Melbourne Cup Day 'n openbare vakansiedag en beskou die publiek die wedloop as 'n belangrike jaarlikse geleentheid. Soos perdewedrenne, moet kameelwedrenne menslike ruiters hê, terwyl windhondwedrenne dit nie doen nie. Mense vind dit vermaaklik om te kyk hoe diere kompeteer, of hulle opgelei is, soos perde, kamele of honde, of onopgeleid, soos kakkerlakke.
Parades
Baie godsdienstige feeste (veral dié wat optogte insluit, soos die Heilige Week-optogte of die Indiese Holi-fees, benewens hul ernstige doel, is daar 'n mate van vermaak. Soms is godsdienstige rituele aangepas of ontwikkel tot sekulêre vermaak, of soos die Festa del Redentore in Venesië, het hulle daarin geslaag om in gewildheid te groei, terwyl beide sekulêre en heilige doeleindes in balans was. Pelgrimstogte, soos die Rooms-Katolieke pelgrimstogte van die Jakobsweg, die Moslem Hadj en die Hindoe Kumbh Mela, wat vir die buitestaanders as 'n vermaaklike optog beskou, is nie bedoel as vermaak nie, dit gaan eerder oor 'n individuele geestelike reis. Daarom is die verhouding tussen toeskouer en deelnemer, anders as behoorlike vermaak. Die manier waarop die Kumbh Mela van sy kulturele konteks geskei word en weer vir Westerse verbruik verpak is maak die teenwoordigheid van voyeurs problematies.
George Town, Penang
Die lughawe is Penang Internasionale Lughawe. Die historiese stadskern van George Town is in 2008 deur UNESCO as 'n wêrelderfenisgebied gelys.